Влада Душана Симовића је била влада Краљевине Југославије која је формирана од 27. марта 1941. након војног пуча у коме је смењен председник дотадашње владе Драгиша Цветковић. Током Априлског рата члан владе Фран Куловец је погинуо током бомбардовања Београда, Џафер Куленовић је постао потпредседник НДХ док су Влатко Мачек, Иван Андрес, Бариша Смољан и Јосип Торбар поднели оставке. Остатак чланова владе је емигрирао из земље и влада је наставила деловање у егзилу до 11. јануара 1942.